A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!

26. számú előterjesztés

Várdomb Község Önkormányzata Képviselő-testületének 2025. április 8-án,
17.00 órakor megtartandó ülésére

Civil szervezetek 2025. évi támogatása

	
Előterjesztő: dr. Tóth Korinna polgármester
Készítette: Takaróné dr. Mihó Beatrix kirendeltségvezető
Törvényességi ellenőrzést végezte: dr. Firle-Paksi Anna aljegyző




Tisztelt Képviselő-testület!

Várdomb Község Önkormányzata Képviselő-testületének az államháztartáson kívüli forrás átadásáról és átvételéről szóló 21/2013. (XI.28.) önkormányzati rendeletének 2. § (2) bekezdése szerint
„(2) Támogatásban részesülhet:
a) akinek javára az önkormányzat mindenkori költségvetési rendeletének előirányzatában címzett támogatás került megállapításra,
b) aki az Önkormányzathoz támogatás iránti kérelmet nyújt be.”

Várdomb Község Önkormányzata 2025. évi költségvetéséről szóló 3/2025. (III. 14.) önkormányzati rendeletének 12. számú mellékletében szerepel a „Kimutatás a 2025. évben céljelleggel juttatott támogatásokról”, melyben a Várdombi Polgárőr Egyesület részére 300.000 Ft, míg az „Együtt Várdombért Egyesület” részére 450.000 Ft támogatás került betervezésre. Mindkét egyesület benyújtotta támogatási kérelmét a rendeletben meghatározott támogatási igény megjelölésével. 
Javasoljuk a Tisztelt Képviselő-testületnek az alábbi határozati javaslatok elfogadásával az egyesületek 2025. évi támogatásának jóváhagyását.

1. Ha t á r o z a t i  j a v a s l a t:

„Együtt Várdombért Egyesület” 2025. évi támogatására 

Várdomb Község Önkormányzatának Képviselő-testülete 
a) [bookmark: _Hlk189761798][bookmark: _Hlk194520840]az „Együtt Várdombért Egyesületet” (székhely: 7146 Várdomb, Kossuth L. utca 93., adószáma: 18867026-1-17, képviselője: Mathész-Pajor Anikó elnök) 450.000 Ft támogatásban részesíti 2025. évi költségvetése „Egyéb működési célú támogatások államháztartáson kívülre” kerete terhére;
b) felhatalmazza a polgármestert a támogatási szerződés aláírására.

Határidő: 2025. április 31.
Felelős:   dr. Firle-Paksi Anna aljegyző
                (a határozat megküldéséért)
		     dr. Tóth Korinna polgármester
		     (szerződés aláírásáért)

Határozatról értesül: „Együtt Várdombért Egyesület”
				Bátaszéki KÖH pénzügyi iroda
			           irattár

2. Ha t á r o z a t i  j a v a s l a t:

Várdombi Polgárőr Egyesület 2025. évi támogatására

Várdomb Község Önkormányzatának Képviselő-testülete 
a) a Várdombi Polgárőr Egyesületet (székhely:7146 Várdomb, Kossuth L. utca 127., adószáma: 18514034-1-17, képviselője: Szénási Lajos elnök) 300.000 Ft támogatásban részesíti 2025. évi költségvetése „Egyéb működési célú támogatások államháztartáson kívülre” kerete terhére;
b) felhatalmazza a polgármestert a támogatási szerződés aláírására.

Határidő: 2025. április 31.
Felelős:   dr. Firle-Paksi Anna aljegyző
                (a határozat megküldéséért)
		     dr. Tóth Korinna polgármester
		     (szerződés aláírásáért)

Határozatról értesül: Várdombi Polgárőr Egyesület
				Bátaszéki KÖH pénzügyi iroda
			           irattár

